OzLabs/hebrew-wiki-articles huggingface dataset:
פירס (מודול)

מודול "פירס" לפני חיבור לתחנת החלל
פירס (ברוסית:Пирс , רציף) - היה מודול של תחנת החלל הבין-לאומית שנבנה ברוסיה. הוא נבנה על ידי תאגיד הטילים והחלל אנרגיה בבהזמנת רוסקוסמוס. מודול שוגר לחלל בשנת 2001 בעזרת חללית מטען. הוא חובר לתחנת החלל הבין-לאומית ופעל עד לשנת 2021.

==תיאור המודול==
תיאור מערכות המודול
מודול נבנה על ידי תאגיד הטילים והחלל אנרגיה בהתאם למפרט של רוסקוסמוס. הוא היה מיועד לעגינה של חלליות מדגם פרוגרס או סויוז - קיימות 2 תא עגינה. כמו כן מודול כלל מנעול אוויר ליציאה מתחנת החלל לפעילות חוץ רכבית. מודול נבנה מפלדה ואלומיניום. אורכו 4.9 מ' וקוטר עד 2.6 מ'. הנפח הפנימי הוא כ-13 מ"ק.

תא עגינה צוידה במערכת העברת דלק מחללית מטען למודול "זבזדה" או למודול "זאריה".

בהתאם לתכנון המקורי היה מתוכנן לייצר מודול זהה נוסף. לאחר שינויי תכנון של תחנת החלל שבוצעו בשנת 2009 פונקציות אלו הועברו מודול "פואיסק".

שיגור המודול בוצע ב-14 בספטמבר 2001 מקוסמודרום בייקונור בעזרת משגר סויוז U. לצורך המשימה נבנה חללית מטען פרוגרס ייעודית בו בוצעו התאמות נדרשות. עגינה בוצע לתא עגינה "נדיר" במודול "זבזדה". באותה עת תחנת החלל הייתה מאוכלסת על ידי משלחת מס' 3 שפעלה לקליטת המודול.

בהמשך על ידי צוות של משימות STS-96 ו-STS-101 הובאו לתחנת החלל מנופי STRELA. מנוף ראשון הותקן על ידי משלחת מס' 3 ומנוף השני על ידי משלחת מס' 4. בשנת 2012, לקראת הוצאת המודול מניצול, מנופים הועברו למודול "פואיסק" ו"זאריה" בהתאם.

מודול נבנה מפלדה ואלומיניום. אורכו 5.5 מ' וקוטר עד 4 מ'. הנפח הפנימי הוא כ-34 מ"ק.

בתקופת פעילות דרך המודול צוותי תחנת החלל יצאו ל-52 פעילויות חוץ-רכביות ועגנו חלליות רבות.

ב-26 ביולי 2021 מודול נותק מתא עגינה וחובר לחללית מטען פרוגרס MS-16. לאחר החיבור חללית מטען החלה בתמרון שהסתיים לירידה לאטמוספירה בו היא נשרפה.

לתא עגינה שהשתחרר בהמשך חובר מודול "נאוקה".

==קישורים חיצוניים==

* [https://web.archive.org/web/20181213132935/https://www.nasa.gov/mission_pages/station/structure/elements/pirs-docking-compartment תיאור המודול באתר נאס"א]
* [https://www.russianspaceweb.com/iss_dc.html תיאור המודול]
* [https://web.archive.org/web/20181213132935/https://www.nasa.gov/mission_pages/station/structure/elements/pirs-docking-compartment תיאור המודול] 

קטגוריה:רכיבי תחנת החלל הבין-לאומית
לאון אלקלעי

לאון אלקלעי הוא שף, מסעדן, מגיש טלוויזיה ומחבר ספרי בישול ישראלי. מזוהה עם המסעדות טוני וספה, ג'ירף, ו"גרגנטואה".

==ביוגרפיה==
אלקלעי נולד למשפחה ממוצא בולגרי ועסק בעבודות שונות בהם כמאבטח, סוכן ביטוח, עורך וידאו ולימד צילום בבית-הספר התיכון העירוני (המקצועי י"ד ויצו צרפת) בתל אביב. בשנת 1988 במסגרת עבודתו כצלם, ליווה להקת בלט בטיול ליפן וסין שם הכיר את המטבח הסיני שהיה למטבח האהוב עליו לצד המטבח האיטלקי.
כשחזר החל לבשל במסעדת זליג של חברו הטוב חנוך פרבר ולאחר סגירת המסעדה, פתחנו השניים בשנת 1991 את מסעדת "גרגנטואה" ביפו (על שם סדרת הספרים הצרפתית).
הוא הנחה את תוכנית הבישול "אצל לאון" ששודרה בשנות ה-90 בטלעד ובשנת 2014 את "לאון אל דנטה" שהתמקדה באוכל איטלקי. כמו כן הגיש פינת בישול בתוכנית אודטה בערוץ 10.

בשנת 2006, פתח ביחד עם האחים ירזין ועורך הדין טל שטרן, את פיצריית הבוטיק "טוני וספה", בה הוא שותף מאז, שנהפכה לרשת פיצריות בהן הפיצות נמכרות לפי משקל בהתאם לבחירת הלקוח. הם שותפים גם במסעדת "שניצריה" ברמת החייל בתל אביב המתמחה בשניצלים. אלקלעי היה השף היועץ של רשת המסעדות האסייתיות "ג'ירף" מיום הקמתה ובמשך עשר שנים עד שהחל לעבוד בייעוץ פרטי.

כיועץ קולינרי, אלקלעי החל לייעץ ולהדריך בהקמת מסעדות, הדרכת צוות ובניית תפריטים. הוא כתב וחיבר תפריטי מסעדות שונות בהן טרנטינו בראשון לציון, "גוסטינו" ברמת ישי, ביסטרו "רוטשילדס קיטצ'ן", "ולרי" בכפר ויתקין ומסעדת הדגים ופירות הים "ג'קו אסיה" בהרצליה של המסעדן אפי אלאלוף.

==ספרי בישול שכתב==
* לאון אלקלעי, ארוחה בטבע-מתכונים לחוויות בחיק הטבע, הוצאת כרטא, 2001
* לאון אלקלעי, מדריך כרטא-ארוחות בטבע, הוצאת כרטא, 2001

==חיים אישיים==
אלקלעי נשוי לסיגלית.

==קישורים חיצוניים==

*
*
*
* 
*[https://www.hashulchan.co.il/writers/לאון-אלקלעי/ מתכוניו] באתר השולחן

==הערות שוליים==

קטגוריה:שפים ישראלים
קטגוריה:מנחי טלוויזיה ישראלים
קטגוריה:מחברי ספרי בישול ישראלים
קטגוריה:מסעדנים ישראלים
Austin (שיר של דאשה)

"Austin" (בעברית: "אוסטין") הוא סינגל שהוקלט על ידי הזמרת-יוצרת האמריקאית דאשה. השיר יצא לאור ב-17 בנובמבר 2023, על ידי חברות התקליטים וורנר רקורדס ו-Version III, כסינגל מתוך האלבום, . דאשה הייתה שותפה לכתיבת השיר, שהפך לוויראלי בטיקטוק.<ref name="HPY"/> "Austin" הפך לסינגל הראשון של דאשה במצעד, והגיע למקום ה-28 במצעד הבילבורד הוט 100 באפריל 2024. מחוץ לארצות הברית, "Austin" הגיע לשיא בעשירייה הראשונה של המצעדים בבלגיה (פלנדריה), אירלנד, הולנד, נורווגיה ובריטניה.

==רקע וכתיבה==
"Austin" נוצר לאחר שדאשה ושותפיה עבדו על שיר אחר בשם "Play Dumb" אשר נכתב על "לדעת שבגדים בך", דאשה לא הצליחה להתייחס רבות לשיר. הוא נזנח ואז נעשה בו שימוש בפרספקטיבה של "אישה נבזה" מהשיר הזה ונהפך ל"משהו ממש מגוחך ומהנה וסוג של רע" עבור "Austin". זה תואר כ"אודה קליט למאהב שפשוט לא מתחייב לך".<ref name="HPY"></ref>

השיר הפך לוויראלי בטיקטוק במרץ 2024, לאחר שדאשה פרסמה סרטון של עצמה רוקדת שורות לצלילי השיר, מה שהוביל לשימוש בלמעלה מ-300,000 סרטונים על הפלטפורמה.<ref></ref>

== ביקורות ==
=== הופעות ברשימות ===
{| class="wikitable"
!כתב עת
!רשימה
!מיקום
!מקור
|-
!בילבורד
|50 השירים הטובים ביותר של 2024 (עד כה): רשימת צוות
|32
|<ref name=":0"></ref>
|}

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירים באנגלית
קטגוריה:שירים על בגידה: זוגיות
קטגוריה:שירי מוזיקת קאנטרי אמריקאיים
קטגוריה:שירי פלטינה באוסטרליה
קטגוריה:שירי פלטינה בממלכה המאוחדת
קטגוריה:סינגלים בהוצאת וורנר רקורדס
וילהלם גדעון

וילהלם גדעון (15 בנובמבר 1898 – 23 בפברואר 1977) היה קצין שוצטאפל ומפקד מחנה ריכוז נאצי.

גדעון, שנולד באולדנבורג שבמדינת סקסוניה התחתונה, החל לעבוד כמהנדס מתלמד, אך לימודיו הסתיימו עם פרוץ מלחמת העולם הראשונה, כאשר התנדב לשירות בצבא הקיסרי הגרמני.<ref>תום שגב, Soldiers of Evil, Berkley Books, 1991, pg. 68</ref>

גדעון התגייס ל-SS בשנת 1933 (מספר חבר 88,657) ולמפלגה הנאצית בשנת 1937 (חבר 4,432,258).<ref name="Gideon">[http://www.dws-xip.pl/reich/biografie/88569.html Wilhelm Gideon profile]; accessed 14 March 2022.</ref> היו לו תפקידים שונים ב-SS, החל בהצבה ב-SS-Reiterstandarte ה-9 (פרשים) מ-1934 עד 1939. לאחר מכן, הוא הועבר לדיוויזיית ה-SS ה-3 Totenkopf עד 1942, ולאחר מכן סופח לזמן קצר ל-SS-Wirtschafts-Verwaltungshauptamt. הוא גם שירת לתקופה קצרה במחנה הריכוז נוינגמה וכמנהל ה־SS-Standarte ה-88 בהמבורג.<ref name="Gideon" />

גדעון זוהה על ידי אוסוולד פוהל כקצין אס אס אמין, והועלה לדרגת האופטשטורמפיהרר על ידי מפקד מחנה הריכוז.<ref>Michael Thad Allen, The Business of Genocide: the SS, Slave Labor, and the Concentration Camps, University of North Carolina Press, 2002.</ref> הוא מונה למפקד מחנה הריכוז גרוס-רוזן ב-16 בספטמבר 1942, כמחליפו של ארתור רודל, והחזיק בתפקיד עד 10 באוקטובר 1943, כאשר יוהנס האסברוק החליף אותו.<ref></ref><ref>Bella Guṭterman, A Narrow Bridge to Life: Jewish Forced Labor and Survival in the Gross-Rosen Camp System, 1940-1945, Berghahn Books, 2008, pg. 75</ref> תפקידו האחרון היה בסגל מפקד האס אס והמשטרה בדנמרק הכבושה עד לכניעתה של גרמניה ב-1945. ההליכים המשפטיים נגד גדעון בוטלו בשנת 1962.

גדעון נמצא בשנת 1975 כאשר ההיסטוריון הישראלי תום שגב ראיין אותו לספרו "חיילי הרשע", מחקר על מפקדי מחנות הריכוז. לאחר שבתחילה שיתף פעולה עם שגב, גדעון סיים את הראיון בטוענו לפתע כי הוא אדם אחר, שבמקרה נקרא גם הוא וילהלם גדעון, ולא מפקד גרוס-רוזן לשעבר.<ref>Segev, pg. 219</ref>

==לקריאה נוספת==
* Orth, Karin: Die Konzentrationslager-SS. dtv, München 2004, .
* תום שגב: Die Soldaten des Bösen. Zur Geschichte der KZ-Kommandanten. Rowohlt, Reinbek bei Hamburg 1995, .
* Ernst Klee: Das Personenlexikon zum Dritten Reich: Wer war was vor und nach 1945. Fischer-Taschenbuch-Verlag, Frankfurt am Main 2005. .

== הערות שוליים ==
גטו אולקוש

גטו אולקוש היה גטו יהודי באולקוש, פולין, תקופת הכיבוש של פולין על ידי הגרמנים במלחמת העולם השנייה.

הגטו נוצר בספטמבר 1941 וכלל את החלק הצפון-מזרחי של העיר, וכן את הכפרים הסמוכים סיקורקה, סלויקי ופרסו. בשעת השמדת הגטו היו בו כ-3.4 אלף תושבים. ביוני 1942 הוא חוסל על ידי הגרמנים, ורוב תושביו נהרגו בתאי גזים, ככל הנראה במחנה ההשמדה אושוויץ בירקנאו.

== ראו גם ==
* יום רביעי הארור של אולקוש (השפלת אולקוש)

== קישורים חיצוניים ==
* 
* 
* 
* 

אולקוש
כריסטיאן אוליבר

כריסטיאן אוליבר (בגרמנית: Christian Oliver; נולד ב-3 במרץ 1972) הוא שחקן גרמני.

==ביוגרפיה==
אוליבר נולד בסקסוניה התחתונה, הוא עבר לארצות הברית על מנת לעבוד שם כדוגמן וגם למד משחק בניו יורק ולוס אנג'לס.

הוא שיחק בסדרת הבת של "הצלצול הגואל", "הצלצול הגואל: הכיתה החדשה", שם גילם את בריאן, נער שווייצרי הבא ללמוד בתיכון בייסייד במסגרת חילופי סטודנטים. ב-1995 שיחק בסרט הנעורים "The Baby-Sitters Club". בשנים 2002–2004 שיחק בסדרת המשטרה הגרמנית "Cobra 11".

ב-2006 שיחק בסרט "הגרמני הטוב", העוסק בברלין שלאחר מלחמת העולם השנייה. באותה שנה גילם סטודנט לרפואה בסרט "Subject Two". ב-2008 הופיע בסדט "מבצע ואלקירי (סרט)". ב-2009 שיחק בסרט "Tribute", המבוסס על ספר מאת נורה רוברטס. ב-2011 גילם בן אצולה בסרט "שלושת המוסקטרים".

==קישורים חיצוניים==

קטגוריה:שחקני קולנוע וטלוויזיה גרמנים
קטגוריה:דוגמנים גרמנים
קטגוריה:גרמנים שנולדו ב-1972
נירנברג (כדורגל נשים)

קבוצת הנשים של נירנברג (בגרמנית: 1. FC Nürnberg Frauen) היא קבוצת כדורגל נשים גרמנית מהעיר נירנברג שבבוואריה, המשחקת בבונדסליגה לנשים, ליגת הנשים הבכירה בגרמניה. הקבוצה הוקמה בשנת 1988, ומשחקת את משחקיה הביתיים באצטדיון מקס מורלוק.

==היסטוריה==
מחלקת כדורגל הנשים בנירנברג נוסדה באוגוסט 1988, עת הקים המועדון קבוצות בוגרות ונערות. באביב 1995, כחלק משינויים מערכתיים במועדון והיפרדות הקבוצות השונות למועדונים עצמאיים, קבוצה בת 7 חברים ייסדה במתחם העסקי של המועדון קבוצה העצמאית בשם מועדון ספורט נירנברג לנשים ונערות. ב-1999, המועדון הצליח להעפיל לבונדסליגה לעונת 1999/2000, עונה שהסתיימה בירידה לליגה השלישית. בעונת 2003/04 ירדה הקבוצה לליגת באיירנליגה, ומשם ירדה לבאיירנליגה צפון. בשתי העונות הבאות העפילה הקבוצה ברציפות לבאיירנליגה ומשם לליגה השלישית. שנתיים לאחר מכן, ירדה הקבוצה שוב לבאיירנליגה, ובתום עונה זו עלתה שוב לליגה השלישית, שם נשארה בשמונה העונות הבאות.

בעונת 2020/21 העפילה הקבוצה לבונדסליגה השניה, ובעונה לאחר מכן סיימה במקום השישי בטבלה.

בעונת 2022/23 בגביע הגרמני לנשים, העפילה נירנברג לשמינית הגמר, בו הוגרלה נגד קבוצת הענק וולפסבורג. המשחק התקיים באצטדיון מקס מורלוק בנוכחות 17,302 צופים, ובכך קבע שיא צופים למשחק בית של קבוצת הנשים של נירנברג, וכן את שיא הצופים למשחק שאינו גמר בגביע הגרמני לנשים. ב-19 בנובמבר 2022, בועידה השנתית של המועדון, הוחלט על איחוד קבוצות הגברים והנשים של נירנברג, ללא קולות מתנגדים. ב-29 במאי 2023 העפילה הקבוצה לבונדסליגה לאחר 24 שנות היעדרות, בניצחון 3:0 על קבוצת המילואים של הופנהיים, למול 2,500 צופים. ב-10 במאי 2023, נמחק רישומה של הקבוצה מההתאחדות הגרמנית, ובכך הושלם איחוד הקבוצה עם קבוצת הגברים של נירנברג. לרגל עונת 2023/24, העבירה הקבוצה את משחקיה הביתיים מפארק הספורט וולצנרווייר לאצטדיון מקס מורלוק בעל 50,000 המושבים.

סמל נירנברג בין השנים 1991–1986
סמל נירנברג בין השנים 1995–1991
סמל נירנברג בין השנים 2019–1995
סמל נירנברג בין השנים 2023–2019
סמל נירנברג מאז 2023

==קבוצת נוער==
בשנת 2012, קבוצת הנערות עד גיל 17 של נירנברג העפילה לליגת הנערות הדרומית, ובעונה שלאחר מכן סיימה במקום הרביעי בטבלה. בעונת 2022/23 סיימה הקבוצה במקום השני וכך העפילה לליגה הבכירה, זאת תחת אימונה של כדורגלנית העבר איזבל באואר. קבוצת הנוער השנייה של המועדון מתחרה בבאיירנליגה לנערות. קבוצת הנערות עד גיל 15 מתחרות נגד קבוצות בנים בליגה המחוזית השלישית, וקבוצת הנערות עד גיל 13 משחקות בליגה המחוזית הרביעית. מלבד קבוצת הנערות U17 שלעיתים משחקת בפארק הספורט וולצנרווייר כאצטדיון חלופי, הקבוצות מארחות את משחקיהן הביתיים במתקני הספורט של בית הספר ברטולט-ברכט.

==סגל הקבוצה==
;נכון ל-29 במרץ 2024

==תארים והישגים==
===קבוצת הבוגרות===
* הבונדסליגה השנייה(סגנות):
1998/1999, 2022/2023
* רגיונליגה דרום:
2002, 2021
* באיירנליגה לנשים:
1999, 2009, 2013
* הגביע הבווארי:
1998, 2002, 2014, 2015, 2016

==קישורים חיצוניים==

* 

==הערות שוליים==
אמריקו הירש

אמריקו הירש (בספרדית: Emérico Hirsch; 11 ביוני 1900—23 בספטמבר 1973) היה כדורגלן ומאמן כדורגל ארגנטינאי ממוצא יהודי-הונגרי.

==קריירה==
הוא נולד בשם אימרה הירשל (בהונגרית: Imre Hirschl). אין מספיק מידע על קריירת המשחק שלו, אך על פי רוב העדויות שיחק בפרנצווארוש ובהמשך גם בקבוצות מיוגוסלביה, צ'כוסלובקיה, אוסטריה וצרפת. עם זאת, אין ראיות לאף אחת מהטענות הללו. המועדון היחיד שבו יש רישומים לפי הוא שיחק למענו הוא הוסוס. (בין היתר נאלצה לרדת ליגה עקב שוחד באותה תקופה) היא המועדון היחיד שלפי הטענה יש לו רשומות כלשהן כשחקן.

בשנת 1932 מונה למאמן חימנסיה לה פלאטה ובכך הפך למאמן הזר הראשון בארגנטינה. הוא היה המאמן הראשון שנתן את ההזדמנות לחוסה מנואל מורנו, אחד מגדולי הכדורגלנים של ארגנטינה. בהמשך אימן בריבר פלייט ואף לתקופה קצרה בנבחרת ארגנטינה. בשנת 1939 מונה למאמנה של רוסאריו סנטראל. בשנת 1941 מונה למאמן סן לורנצו אולם כעבור זמן קצר הוטלו עליו סנקציות בעקבות האשמות שוחד.

בשנת 1949 מונה למאמנה של פניארול מליגת העל האורוגוואית. בסיום עונתו הראשונה זכה באליפות אורוגוואי וכך עשה גם בשנת 1951. 9 מהשחקנים שאימן בפניארול זכו במונדיאל 1950 עם נבחרת אורוגוואי.

==מחוץ לכדורגל==
בתו גבריאלה, המשמשת כפסיכואנליטיקאית העידה כי לחם לצד הצבא הבריטי במלחמת העולם הראשונה ובארץ ישראל שמהן ירש צלקות על ירך ופרק כף היד.

במהלך מלחמת העולם השנייה הירש ניצל את מעמדו כידוען על מנת לקלוט בארגנטינה יהודים מאירופה שברחו מהנאצים. הוא עשה זאת תוך כדי יצירת קשרים עם ארגונים יהודים שהעבירו לו מידע על הגעת ספינות פליטים למדינה ובזמן שהיו צריכים להגיע לחופי ארגנטינה, דאג להגיע לנמל ולדבר עם העובדים והמנהלים כאחד העם. היהודים שהגיעו לחופים ניצלו זאת על מנת להיכנס לארגנטינה מבלי שאף אחד יבחין בכך.

מאמציו הביאו להצלתם של מאות יהודים, בעוד שכל תשעת אחיו שנשארו בהונגריה נספו בשואה.

==תארים==
; ריבר פלייט
*ליגת העל הארגנטינאית: גביע האליפות (ארגנטינה) 1936, גביע זהב (ארגנטינה) 1936
*קופה ד"ר קרלוס איבארגורן: 
*גביע אלדאו: , 

; פניארול
*ליגת העל האורוגוואית: , 
*טורנאו קומפטנסיה: , 
*טורניר הכבוד: , , 

==קישורים חיצוניים==

*

קטגוריה:כדורגלנים הונגרים
קטגוריה:כדורגלנים יהודים
קטגוריה:כדורגלנים ארגנטינאים
קטגוריה:קשרי כדורגל הונגרים
קטגוריה:קשרי כדורגל יהודים
קטגוריה:קשרי כדורגל ארגנטינאים
קטגוריה:מאמני כדורגל הונגרים
קטגוריה:מאמני כדורגל יהודים
קטגוריה:מאמני כדורגל ארגנטינאים
קטגוריה:מאמני פלמיירס
קטגוריה:מאמני חימנסיה לה פלאטה
קטגוריה:מאמני ריבר פלייט
קטגוריה:מאמני נבחרת ארגנטינה בכדורגל
קטגוריה:מאמני רוסאריו סנטראל
קטגוריה:מאמני באנפילד
קטגוריה:מאמני סן לורנסו
קטגוריה:מאמני פניארול
קטגוריה:אישים ממוצא יהודי-הונגרי
קטגוריה:הונגרים שנולדו ב-1900
קטגוריה:ארגנטינאים שנולדו ב-1900
קטגוריה:הונגרים שנפטרו ב-1973
המספר הראשוני של בלפגור

סימלו של המספר הראשוני של בלפגור, האות פאי הפוכה.
המספר הראשוני של בלפגור הוא מספר ראשוני פלינדרומי: 1,000,000,000,000,066,600,000,000,000,001 (10<sup>30</sup>+666X10<sup>14</sup>+1) את המספר ניתן לקרוא מתחילתו לסופו ולהפך, והוא מתחלק רק בעצמו וב-1.

השם בלפגור (Belphegor) הוא השם הלועזי של בעל פעור, המופיע בנצרות כאחד משדי השאול. השם נטבע על ידי הסופר קליפורד איי. פיקובר , לאור מספר מאפיינים של המספר המקושרים עם הרוע במיסטיקה הנוצרית – המספר 666 בלב המספר הראשוני המזוהה כ'מספר החיה' המייצג את אחד היצורים באפוקליפסה או את השטן. משני צידי המספר ישנם 13 אפסים, ומספר הספרות הכולל במספר הוא 31 (13 במהופך), מספר הנחשב חסר מזל בתרבות הנוצרית. את המספר נהוג לייצג באמצעות הסימן של האות פאי, כשהוא במהופך.

המספר הראשוני של בלפגור הוא האלמנט ה-14 בסדרה הפלינדרומית B<sub>n</sub>=10<sup>2n+4</sup>+666X10<sup>n+1</sup>+1. המספר הראשון בסדרה זו הוא 16,661 (B<sub>0</sub>) שאף הוא מספר ראשוני. המספרים הראשוניים הבאים בסדרה הם עם 42 אפסים, 506 אפסים, 608 אפסים ו-2,472 אפסים – לפני ואחרי הרצף 666.

מספרים ראשוניים פלינדרומיים המכילים את הרצף 666 במרכזם מכונים 'מספרים ראשוניים פלינדרומיים חייתיים' (beastly palindromic prime) מספר ראשוני פלינדרומי חייתי נוסף הוא 700666007.מספרים ראשוניים פלינדרומיים חייתיים נחקרו בין היתר על ידי המתמטיקאי והמהנדס האמריקאי הארווי דובנר .

==קישורים חיצוניים==
* 

==הערות שוליים==

קטגוריה:מספרים ראשוניים
קטגוריה:אסכטולוגיה
קטגוריה:פלינדרום
וולטר מדוק

וולטר ג'רמיה מדוק (באנגלית: Walter Jeremiah Maddock; ) היה פוליטיקאי אמריקאי מדקוטה הצפונית, איש הליגה הבלתי-מפלגתית, במסגרת המפלגה הרפובליקנית, ולאחר מכן המפלגה הדמוקרטית, שכיהן כחבר בית הנבחרים של דקוטה הצפונית בשנים 1915–1923, כסגן מושל המדינה ה-14 מינואר 1925 ועד אוגוסט 1928, ומאז ועד ינואר 1929 כיהן מתוקף תפקידו כסגן המושל כמושל דקוטה הצפונית ה-15 במקומו של המושל ארתור סורלי שנפטר בעת כהונתו.

==ראשית חייו==
וולטר מדוק נולד בגרנד פורקס שבטריטוריית דקוטה. הוא למד בקולג' לעסקים הצפון-מערבי שבדקוטה הצפונית. ב-1906 הוא נשא לאישה את מרגריט טירני, ולשניים נולדו חמישה ילדים.

==קריירה==
מעורבותו הראשונה של מדוק בפוליטיקה הייתה כאשר הוא היה אחד ממייסדי הליגה הבלתי-מפלגתית. בשנים 1915–1923 הוא היה חבר בית הנבחרים של דקוטה הצפונית. ב-1925 הוא נבחר כסגן מושל המדינה, ועם פטירתו של המושל ארתור סורלי ב-28 באוגוסט 1928 הוא הושבע במקומו כמושל דקוטה הצפונית. הוא כיהן כמושל עד לתום תקופת כהונתו המתוכננת של סורלי, וביקש להיבחר לתקופת כהונה נוספת בזכות עצמו, אך נוצח על ידי ג'ורג' שייפר. בבחירות של 1928 הוא נקט בצעד יוצא דופן כאשר עבר משורות המפלגה הרפובליקנית אל המפלגה הדמוקרטית.

לאחר הפסדו בבחירות, שב מדוק לעסוק בחוואות, והיה פעיל בארגון הקואופרטיבים החקלאיים. הוא היה תומך נלהב של הליגה הבלתי-מפלגתית, וגם תמך בתעשיות בבעלות המדינה, כולל בנק דקוטה הצפונית וממגורת הדגנים המדינתית. ב-1933 הוא היה למנהל בכיר במנהל התיאום החקלאי האזורי. בשנים 1937 ועד פרישתו ב-1950, הוא שימש כראש משרד ניהול הביטחונות החקלאיים של דקוטה הצפונית.

==מותו==
וולטר מדוק נפטר בביסמרק, בירת דקוטה הצפונית ב-25 בינואר 1951. הוא נטמן בבית הקברות סנט מרי שבעיר.

==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1178/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, pp. 1179-1180.
</div>

==קישורים חיצוניים==
* [https://www.nga.org/governor/walter-maddock/ וולטר מדוק] באתר אגודת המושלים הלאומית 
* [https://politicalgraveyard.com/bio/maddock-magerman.html#145.03.77 וולטר מדוק] באתר The Political Graveyard 
* 

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי דקוטה הצפונית
קטגוריה:חברי האספה המחוקקת של דקוטה הצפונית
קטגוריה:אמריקאים שנולדו ב-1880
קטגוריה:אמריקאים שנפטרו ב-1951
עממי האלדליה

עממי האלדליה הם שלושת עממי העלפים בלגנדריום של טולקין: הוניר, הנולדור והטלרי.

== ראשית הפילוג ==
הפילוג בין שלושת עממי העלפים התחיל ממש עם הגעת העלפים הראשונים לארדה. על אגם קויונן, היכן שהתעוררו העלפים לראשונה, התעוררו שלושה עלפים לפני כל השאר. הם היו ינגוה, פינוה ואלוה. שלושתם פגשו את הולא אורומה ביער, שהכריז על שלושתם כמלכים. עם התעוררות שאר העלפים, כל אחד מהמלכים קיבץ סביבו עדה, ועם הארגון הזה יצאו העלפים למסע באמן.

== מאפייני כל עם ==
כל אחד מהעממים השונים מתאפיין בתכונות שונות: הונייר מתייחדים בשירה ובניגון, ובכך הם מזכירים את מנוה, שהוא הולא הקרוב ביותר אליהם. הנולדור אוהבים את עבודת הכפיים, ובכך הם מזכירים את אאולה. הטלרי אוהבים את מלאכת הספנות והימאות, ובכך הם מזכירים את אולמו, שר הימים. כישרון הנולדור השפיע בצורה המקיפה ביותר על העלפים ועל העולם כולו, שכן בזכות כישרון זה נוצרו הסילמרילים, שעצם קיומם והרצון להחזיק בהם עיצבו את רוב ההיסטוריה של העידן הראשון, ובמידה מסוימת של כל ארדה.

== מלחמות בין העמים ==
בין העמים השונים התרחשו כמה מקרי מלחמה ורצח, שהגדול ביניהם היה ככל הנראה הטבח של הנולדור בטלרי בזמן בריחתם מאמן. דבר נוסף שמייחד אותו ממלחמות דומות בין עלפים היא העובדה שהטבח היה של נולדור מול טלרי, ולא של ממלכה אחת באחרת או של קבוצה אחת באחרת.

== עלפים מרכזיים מכל עם ==
מהוניר ניתן למנות בעיקר את ינגוה ואחותו, ינדיס. ינגוה היה מלך הוניר באמן, ואף המלך העליון על כל העלפים. אחותו, ינדיס, הייתה אשתו של פינוה, מלך הנולדור.

מהנולדור יצאו רבים מהעלפים המשפיעים ביותר. ניתן למנות את פינוה, פאנור, פינגולפין, פינרפין, פינרוד, גלדריאל, פינגון, טורגון, גיל גלד ורבים אחרים.

מהטלרי יצאו כמה דמויות מרכזיות. המרכזיות ביותר הן תינגול, הלא הוא אלוה מלך הטלרי ובתו לותיין, שהיא בעלת תפקיד חשוב בעולמו של טולקין. בנוסף, ניתן למנות רבים מהעלפים המופיעים בסיפור ילדי הורין.

קטגוריה:הארץ התיכונה
שוק טויוסו

שוק הדגים טויוסו (מבוטא "טוֹיוֹסֵה"; ביפנית: 豊洲市場) הוא שוק הדגים ופירות הים הסיטונאי הגדול בעולם, שנמצא בטוקיו, בירת יפן<ref></ref>.

== היסטוריה ==
שוק טויוסו הוא שוק דגים ופירות ים בטוקיו, שנחנך בסוף 2018, והחליף את השוק הסיטונאי העירוני המרכזי של טוקיו - שוק הדגים צוקיג'י, לקראת אולימפיאדת טוקיו בשנת 2020.

== פעילות השוק ואופיו ==
מתחם השוק נמצא במבנה, שאורכו 2 ק"מ, ונמכרים בו כ-400 סוגי דגים שונים.

בשוק מנהלים את המסחר, ומעבירים את הסחורה ליעדה. ניתן לצפות בתהליכי המסחר ובדגים מעמדות תצפית בקומה השנייה דרך מחיצות זכוכית.

בסמוך לשוק נמצאים שוק פירות וירקות ומבחר מסעדות.

=== ימי פתיחה ===
השוק פתוח בכל יום למעט ימי ראשון ורביעי.

==קישורים חיצוניים==

== הערות שוליים ==

קטגוריה:טוקיו
קטגוריה:שווקים
קטגוריה:יפן: כלכלה
קטגוריה:יפן: אטרקציות תיירותיות
מחנה הריכוז האלה

מחנה הריכוז האלה היה ממוקם במוצליך, ליד העיר האלה. המחנה היה מחנה בו נאלצו אסיריו לעבוד בעבודות כפייה ליצרן המטוסים סיבל בהסכם שהייתה לחברה עם המשרד הראשי למשק ומנהל. ב-1944, לאחר שתהגברו הפצצת בעלות הברית על גרמניה, היא קיבלה אסירים רבים ממחנה בירקאן, תת-מחנה של מחנה בוכנוולד בגרמניה הנאצית.

בעלות של שישה/ארבעה רייכסמרק ליום, עובדים מיומנים/לא מיומנים שימשו במחלקת עיבוד מתכת לבניית חלקים לכנפי מטוס. פועלים עבדו בסך הכל 166,364 שעות בדצמבר 1944<ref>January 1945 report by Arbeitseinsatzführer or chief of labor allocation for the Buchenwald camp"</ref>. סיבל העסיקה בדצמבר של אותה השנה במחנה כ=10,159 עובדים "מיומנים" ו-4,965 עובדי עזר. יום העבודה במפעל היה באורך 10.5 שעות. המחנה כלל לפחות חמישה בלוקים למגורי אסירים ובלוק אחד לשומרי האס אס.

== היסטוריה ==
בסוף יולי 1944, הועברו 525 אסירים ממחנה בוכנוולד להאלה עם 515 אסירים נוספים ממחנות אחרים, אף על פי שהרשימות הללו לא מספקות פירוט לפי לאום, נראה שרוב האסירים היו רוסים, פולנים ואולי צ'כים. שילוחי אסירים המשיכו להגיע להאלה במהלך החודשים הבאים ומספר האסירים הכלואים במחנה המשנה גדל וירד במרווחים שונים במהלך שמונה חודשי קיומו. בדרך כלל דפוס השילוחים הנכנסים גדל לאורך סתיו 1944 ועד ינואר 1945, חלק מהאסירים שעזבו את המחנה הועברו מהאלה למחנות משנה אחרים. שבעה אסירים גורשו מבוכנוולד להאלה ב-10 באוגוסט 1944, רובם אסירים פוליטיים מצרפת. שילוחים נוספים מבוכנוולד הגיעו לאורך כל אוגוסט וספטמבר, ומספר האסירים שהועברו להאלה בחודשים אלו עלה על כ-2,000 אסירים.

עם זאת, מספרים אלה שונים מדוחות חודשיים מהאלה שהוגשו על ידי הנהלת האס אס של המחנה. לפי דו"חות חודשיים מ-14 באוגוסט 1944, היו במחנה כ-525 אסירים. בין ה-1 ל-20 בספטמבר 1944 הועברו לסיבל-האלה מבוכנוולד כ-1,000 אסירים נוספים (חמש מאות ב-2 בספטמבר, חמש מאות ב-12 בספטמבר) אך החל מינואר 1945 הועברו אסירים מהאלה בחזרה לאחד ממחנות המשנה של בוכנוולד. דיווח נוסף מ-25 במרץ 1945 מראה שב-1 בינואר 1945 היו במחה כ-633 אסירים וב-6 במרץ 1945, כחודשיים לפני כניעת גרמניה הנאצית, היו בה כ-528 אסירים. אסירים חולקו למספר קובצות שכללו פינוי הריסות מהתקפות אוויר, ביצוע עבודות בנייה ועבודות נוספות. עבירות כגון הזנחה או עזיבת עמדת העבודה גררו עונש, בדרך כלל שליחת ארוחת צהריים או שלילת הקצאת הסיגריות היומית.

== הערות שוליים ==

קטגוריה:האלה
קטגוריה:מחנות עבודה
קטגוריה:מחנות ריכוז בגרמניה
אנאנדי גופאל ג'ושי

אנאנדי גופאלראו ג'ושי (באנגלית: Anandibai Gopalrao Joshi 31 במרץ 1865 – 26 בפברואר 1887) הייתה הרופאה ההודית הראשונה שלמדה רפואה מערבית. היא הייתה האישה ההודית הראשונה שהוסמכה לרפואה בארצות הברית.

נקראה גם בשמות נוספים, בהם אננדיבאי ג'ושי. שמה האמצעי, גופאל, הוא קיצור של גופאלראו, שמו הפרטי של בעלה.

==קורות חייה==
נולדה בשם יאמונה ג'ושי, וגדלה במשפחת ברהמינים באזור קונקן בהודו. בהתאם למנהגי התקופה והמשפחה, היא נישאה בגיל 9 לגופאלראו ג'ושי, אלמן שהיה מבוגר ממנה בעשרים שנה. לאחר הנישואין, בעלה של יאמונה שינה את שמה הפרטי לשם אנאנדי.

היא נכנסה להריון בגיל 14, אך התינוק מת לאחר עשרה ימים עקב חוסר הזמינות של שירותי הטיפול הרפואי בהודו. אירוע זה הותיר בה טראומה וגרם לה להחליט ללמוד רפואה. לדבריה, אחת הסיבות המרכזיות לשיעורים הגבוהים של תמותת נשים ותמותת תינוקות בהודו הייתה משום שרוב הנשים שהודו באותה עת חששו לקבל טיפול רפואי מגבר, בגלל נורמות חברתיות.

בשנת 1850 נפתחה בפילדלפיה, ביוזמת הקווייקרים, המכללה ללימודי רפואה לנשים, שהיה בית הספר הראשון בעולם שקיבל נשים ללימודי רפואה. נשים מרחבי העולם הגיעו ללמוד במכללה, בהן ג'ושי. היא החלה את לימודיה בשנת 1883, ושהותה בארצות הברית סוקרה רבות בעיתוני התקופה, כשהיא עונדת תכשיטים הינדיים מסורתיים, שנחשבו למראה אקזוטי. היא הייתה הסטודנטית הזרה הראשונה במכללה, ולימודיה מומנו על ידי תיאודישה קרפנטר, נדבנית ממדינת ניו יורק. היא למדה שם לצד קיי אוקאמי, שהגיעה מיפן, ותבאט אסלאמבולי, יהודיה-כורדית מסוריה. הן התפרסמו בתצלום משותף בו הן לבושות בבגדיהם המסורתיים. בכיתתה למדה גם סוזן לה פלש פיקוט. כשסיימה את לימודיה במרץ 1886 המלכה ויקטוריה, שהייתה גם קיסרית הודו, שלחה למכללה מכתב ברכה על ההישג.

בסוף שנת 1886 שבה להודו, ועבדה כרופאת נשים במשך כחודשיים בבית חולים במהאראשטרה, אך בתחילת שנת 1887 חלתה בשחפת. ג'ושי מתה בפונה משחפת בגיל 21, ומילותיה האחרונות היו "עשיתי כל מה שיכולתי". בכל רחבי הודו התאבלו על מותה. האפר שלה נשלח לתיאודישה קרפנטר, שטמנה אותו בבית הקברות של משפחתה בפוקיספסי, ניו יורק.

אף על פי שעסקה ברפואה זמן קצר בלבד, היא זכתה לתהילה בזכות נחישותה והשקעתה הרבה במקצוע. היא הייתה האישה הראשונה בהודו שלמדה רפואה מערבית, והיוותה השראה לנשים רבות בהודו שפנו לעסוק במקצועות הרפואה.

==הנצחתה==
סיפור חייה של ג'ושי תואר במספר ספרים, בהם ביוגרפיה שראתה אור זמן קצר לאחר מותה.

מכון רפואי בלאקנאו מעניק מדי שנה פרס על שמה, וממשלת מהאראשטרה הקימה קרן על שמה, המעניקה מלגות לנשים ללימודי רפואה. מכתש בכוכב נוגה קרוי על שמה, ובמרץ 2018 צוינה בגוגל דודל.

בשנת 2017 הועלה בהודו מחזה על חייה בשם "דוקטור אנאנדיבאי ג'ושי", שזכה בפרסים רבים. בשנת 2019 יצא סרט קולנוע במראטהית אודות חייה, שזכה אף הוא במספר פרסי קולנוע.

==קישורים חיצוניים==

==הערות שוליים==

קטגוריה:רופאים הודים
קטגוריה:רופאות המאה ה-19
קטגוריה:נשים ברפואה
קטגוריה:ילידות 1865
קטגוריה:נפטרות ב-1887
יהונתן כרמין

יהונתן כרמין (נולד ב-13 ביוני 2001) הוא אתלט ישראלי. שיאן ישראל בריצת 1500 מטר.

== ביוגרפיה ==
הוא מתאמן בקבוצת אתלטי הסמטה דרום תל אביב-יפו.

===2021===
באליפות ישראל שנערכה באצטדיון הדר יוסף תל אביב ביוני 2021 זכה בשתי מדליות ארד, בריצת 800 מטר בתוצאה של 1:53.61 דקות, אחרי דוד טאייצ'או ממכבי תל אביב (1:52.83 דקות) ואלון אברג'ל מהפועל עמק חפר הדסה נעורים (1:53.60 דקות) ובריצת 1500 מטר	בתוצאה של 3:51.11 דקות, אחרי דוד טאייצ'או (3:47.07 דקות) וימר גטהון ממכבי תל אביב (3:50.73 דקות).

===2022===
====סגן אלוף ישראל====
באליפות ישראל שנערכה באצטדיון גבעת רם ירושלים ביוני 2022 זכה בשתי מדליות כסף, בריצת 800 מטר בתוצאה של 1:54.70 דקות, אחרי נועם ממו מהפועל עמק חפר הדסה נעורים (1:54.63 דקות) ולפני צ'וקריאנפון טיפ ממכבי חיפה כרמל (1:56.75 דקות) ובריצת 1500 מטר בתוצאה של 3:49.55 דקות, אחרי חברו לקבוצה אדיסו גואדיה (3:48.25 דקות) ולפני תומר מועלם ממכבי ראשון לציון (3:57.70 דקות).

===2024===
====שיאן ישראל====
בתחרות שנערכה בארקנסו, ארצות הברית ב-3 במאי 2024 סיים במקום חמישי בריצת 1500 מטר בשיא ישראלי חדש של 3:40.64 דקות, שיפור לשיא הוותיק בן 15 השנים של גזאצ'ו יוסף (3:40.90 דקות).

== שיאים אישיים ==
=== אצטדיון ===
* ריצת 800 מטר: 1:52.24 דקות (2022)
* ריצת 1500 מטר: 3:40.64 דקות (2024), שיא ישראל
===אולם===
* ריצת מייל: 4:07.28 דקות (2024)
* ריצת 3000 מטר: 8:01.63 דקות (2024)
* ריצת 5000 מטר: 13:52.94 דקות (2022)

==קישורים חיצוניים==

* [https://worldathletics.org/athletes/israel/yonatan-karmin-14835833 יהונתן כרמין], באתר התאחדות האתלטיקה הבין-לאומית

קטגוריה:שיאני ישראל בריצה
קטגוריה:רצים ישראלים למרחקים בינוניים
קטגוריה:ישראלים שנולדו ב-2001
Everyone's Getting Involved: A Tribute to Talking Heads' Stop Making Sense

Everyone's Getting Involved: A Tribute to Talking Heads' Stop Making Sense הוא אלבום מחווה ללהקת רוק אמריקאית Talking Heads. האלבום יצא לאור ב-17 במאי 2024, על ידי חברת התקליטים A24. זהו אלבום מחווה לסרט המופע שלהם משנת 1984, אשר ביים ג'ונתן דמי, "Stop Making Sense", ואלבום ההופעה החיה באותו השם. אלבום המחווה, שנעשה לרגל חגיגות ה-40 של הסרט והאלבום, כולל עטיפות של שש עשרה הרצועות של Stop Making Sense בביצוע של מוזיקאים כוללמיילי סיירוס, לורד ופאראמור.<ref></ref>

==רשמת רצועות==

==קישורים חיציניים==

==הערות שוליים==

קטגוריה:אלבומי 2024
קטגוריה:אלבומים באנגלית
סאנה נילסן

סאנה ויקטוריה נילסן (נולדה ב-27 בנובמבר 1984) היא זמרת ומנחת טלוויזיה שוודית. ייצגה את שוודיה באירוויזיון 2014 וסיימה במקום השלישי הכללי.

== ביוגרפיה ==
נילסן נולדה וגדלה בעיירה Edenryd בעיריית ברומולה.

=== תחילת הקריירה ===
הקריירה של נילסן התחילה במספר חיפושי כישרונות, הראשון היה ב-1992 באולופסרום. ב-1994 השתתפה בחיפוש כישרונות בקלינגינג וזכתה עם השיר " Can You Feel the Love Tonight". נילסן הופיעה עם להקת הריקודים מאטס אלמס בין 1995 ל-1996 בגיל אחת עשרה.

בדצמבר 2001, נילסן השתתפה במסע חג המולד יחד עם כריסטר סיוגרן, סטן נילסון ושרלוט פרלי. ב-2002 יצאה לסיבוב הופעות עם רוג'ר פונטרה ובדצמבר אותה שנה השתתפה בקונצרט חג המולד עם קאלה מוראוס וטיטו בלטראן ב-2003 וגם ב-2004.

=== 2014 ===
נילסן החליטה לחזור לתחרות ב -2014, הפעם עם השיר " Undo ". היא התמודדה בחצי הגמר השני שנערך ב-8 בפברואר, בו העפילה לגמר, שנערך ב־Friends Arena, סטוקהולם ב-8 במרץ. היא זכתה בגמר וייצגה את שוודיה באירוויזיון 2014 בקופנהגן, דנמרק בחצי הגמר הראשון ב-6 במאי. נילסן הגיע לגמר. בגמר נילסן הגיעה למקום השלישי עם 218 נקודות. זה גם הציב את נילסן כזמרת השנייה עם הניקוד הגבוה ביותר עבור שוודיה באירוויזיון אחרי לורין ב-2012. Undo הפך לשיר הראשון של נילסן שהגיע למצעד 40 הסינגלים המובילים בבריטניה במקום 40

ב-29 בספטמבר 2014, נילסן הוכרז כמנחה של Melodifestivalen 2015 יחד עם הקומיקאי רובין פולסון

סאנה חזרה לאירוויזיון בנסיעה לליסבון במאי 2018 כפרשן של רשת השידור השוודית הלאומית, Sveriges Television (SVT).

==קישורים חיצוניים==

קטגוריה:זמרות שוודיות
Uniq (פקודה)

<code>uniq</code> היא פקודת עזר במערכות הפעלה דמויות יוניקס, יוניקס ולינוקס שמקבלת טקסט (יכול להיות קובץ טקסט או קלט), מאחדת שורות סמוכות זהות ומוציאה את הטקסט שיצא כתוצאה מכך.

== סקירה כללית ==
הפקודה היא סוג של תוכנית סינון. בדרך כלל היא משמש לאחר הפקודה <code>sort</code>, כיוון שהיא מזהה רק שורות סמוכות. ניתן גם לחלץ רק את השורות הכפולות (בעזרת האפשרות <code>-d</code> ), או להוסיף את מספר המופעים של כל שורה (עם אפשרות <code>-c</code> ). לדוגמה, הפקודה הבאה מפרטת את השורות הייחודיות בקובץ, ממוינות לפי מספר הפעמים שכל אחת מהן מתרחשת:<syntaxhighlight lang="bash">
$ sort file | uniq -c | sort -n
</syntaxhighlight>שימוש ב- <code>uniq</code> נפוץ בעת בניית pipeline-ים בסקריפטים.

== היסטוריה ==
הפקודה הופיעה לראשונה בגרסה 3 של יוניקס<ref></ref>, וכיום <code>uniq</code> זמינה במספר מערכות הפעלה שונות. הגרסה שקיימת היום בלינוקס נכתבה על ידי ריצ'רד סטולמן ודוד מקנזי<ref></ref>.

הפקודה זמינה כחבילה נפרדת עבור Microsoft Windows כחלק מפרויקט GnuWin32 <ref>[http://gnuwin32.sourceforge.net/packages/coreutils.htm CoreUtils for Windows]</ref> ואוסף UnxUtils של כלי עזר נפוצים דמויי GNU Unix<ref>[http://unxutils.sourceforge.net/ Native Win32 ports of some GNU utilities]</ref>.

==הערות שוליים==

קטגוריה:פקודות מחשב
קטגוריה:פקודות יוניקס
איינזצגרופה H

איינזצגרופה H הייתה אחת מיחידות האיינזצגרופן, יחידות של האס אס שלקחו חלק פעיל בהשמדת יהדות אירופה. איינזצגרופה H הייתה יחידת מיוחדת של כ-700 חיילים שהוקמה בסוף חודש אוגוסט 1944 לשם השמדת שארית יהדות סלובקיה וכן מעצר של פעילי המרד הסלובקי שירדו למחתרת. במהלך שבעת חודשי קיומו שיתפה היחידה פעולה עם משמר הלינקה ויחד עצרו 18,937 אנשים, מתוכם 9,653 יהודים. 2,257 מהאסירים נרצחו על ידי אנשי איינזצגרופה והיתר גורשו למזרח למחנות ריכוז והשמדה.

==רקע==

ב 14 במרץ 1939 הוכרזה העצמאות של המדינה הסלובקית בחסות המשטר הנאצי. מדיניות הממשל כלפי היהודים הייתה חקיקת תקנות אנטישמיות ורדיפות. ב 26 במרץ 1942 החל השילוח של יהודי סלובקיה למחנות השמדה. עד 20 באוקטובר באותה השנה יצאו 57 טרנספורטים, ובהם קרוב ל־58,000 יהודים, כשני שלישים מיהדות סלובקיה. 19 רכבות נשלחו ישירות למחנה הריכוז אושוויץ ויעד יתרת המשלוחים היו גטאות מחוז לובלין (אחד מהם היה בקונסקובולה). ארבעת מחנות השמדה פעלו בשנת 1942 במחוז לובלין, בהם מצאו מותם רוב יהודי סלובקיה אשר לא היו כשירים לעבודה: טרבלינקה, בלזץ, סוביבור ומאידנק. עד קיץ 1944 המשלוחים פסקו והיהודים רוכזו בשלושה מחנות עבודה (סרד, ויהנה ונובאקי).

ב 1944 החלה תסיסה בקרב מתנגדי משטר הבובות במדינה ואלו הכינו תשתית מחתרתית לקראת מרד. הנאצים שחשו כי אינם יכולים לסמוך על ממשל טיסו פלשו לסלובקיה ב 29 באוגוסט 1944 וכך התחיל המרד הסלובקי. במקביל הנאצים הבינו כי בעלות הברית מתקדמות במזרח ולכן רצו לגמור את השמדתם של כ 25,000 היהודים הנותרים בסלובקיה באמצעות שילוחם לאושוויץ. לשם כך הקימו את יחידת איינזצגרופה H.

==פעילות השמדה==
על היחידה הוטלה המשימה לסיים את הפתרון הסופי בסלובקיה. לשם כך החלו במבצעי מעצר נרחבים. היהודים שנעצרו נכלאו בבתי כלא מקומיים או נלקחו למשרד היחידה בבראטיסלבה ומשם למחנה הריכוז סרד לגירוש. במקרים רבים הרשויות סיפקו רשימות של היהודים. באותה העת היהודים כבר הבינו שהם מיועדים להשמדה ולכן התחבאו. היו מבין המקומיים שסייעו ליהודים אך גם רבים שהסגירו אותם. במעצר היהודים השתתפו גם אנשי משמר הלינקה. בעקבות תחילת המרד הגבירו אנשי האיינזצגרופה את אווירת הטרור בסלובקיה, ובסיוע משמר הלינקה, עצרו ורצחו אנשים שנחשדו לפרטיזנים. כמו כן הגבירו את הרציחות של היהודים וצוענים. בין היתר ביצעו את מעשי הטבח בקרמניצ'קה ובנמצקה.

בסך הכל, לפי רישומים של אנשי היחידה, הם עצרו 18,937 אנשים מתוכם: 9,365 יהודים, 3,409 פרטיזנים (או חשודים כפרטיזנים), 2,186 אסירים פוליטיים, 714 חברי תנועת ההתנגדות, 172 צוענים ו 546 אחרים. 2,257 נרצחו לפני שילוחם למחנות. היחידה הצליחה לשים ידה גם על מנהיגי תנועת ההתנגדות, וביניהם יאן גוליאן ורודולף ויסט.

לאחר שחרור סלובקיה בידי בעלות הברית, נמצאו 211 אתרי רצח המוני ובהם 5,304 קורבנות ירויים. כרבע מהקורבנות היו נשים וילדים. כ־90 כפרים הושמדו. מתוך קרוב ל 25,000 יהודים שהיו בסלובקיה בעת איינזצגרופה H החלו לפעול, קרוב ל 13,500 נעצרו, מרביתם גורשו למחנות השמדה שם נרצחו והיתר נרצחו בסלובקיה.

קטגוריה:איינזצגרופן
קטגוריה:מעשי טבח בשואה
קטגוריה:שואת יהודי סלובקיה
מטריצה יסודית

במתמטיקה, מטריצה יסודית (באנגלית: fundamental matrix) של מערכת של <math>n</math> משוואות דיפרנציאליות רגילות ליניאריות והומוגניות <math> \mathbf{x}'(t) = A(t) \mathbf{x}(t) </math>, היא מטריצה של פונקציות <math> \Psi(t) </math> שעמודותיה הן פתרונות בלתי תלויים ליניארית של המערכת. כל פתרון של המערכת יכול להיכתב כ־<math>\mathbf{x}(t) = \Psi(t) \mathbf{c}</math>, עבור וקטור קבוע כלשהו <math>\mathbf{c}</math> (וקטור עמודה מסדר <math>n</math>).

ניתן להראות שמטריצת הפונקציות <math> \Psi </math> היא מטריצה יסודית של <math> \mathbf{x}'(t) = A(t) \mathbf{x}(t) </math> אם ורק אם <math> \Psi'(t) = A(t) \Psi(t) </math> ו־<math> \Psi </math> היא מטריצה הפיכה לכל 

== ראו גם ==
* משוואה דיפרנציאלית ליניארית
* מערכת משוואות דיפרנציאליות רגילות
* נוסחת ליוביל 

== הערות שוליים ==

קטגוריה:מטריצות
מחנה הריכוז סולדאו

מחנה הריכוז סולדאו שהוקם על ידי גרמניה הנאצית במלחמת העולם השנייה היה מחנה ריכוז לאסירים פולנים ויהודים. המחנה הוקם בדז'יאלדובו (בגרמנית: Soldau), עיירה בצפון-מזרח פולין, שלאחר הפלישה הנאצית לפולין בספטמבר 1939 סופחה למחוז פרוסיה המזרחית.

המחנה נוסד בצריף הצבא הפולני לשעבר על ידי הבריגדפיהרר אוטו רש ובאישורו של ריינהרד היידריך. האסירים הראשונים הובאו עד סוף ספטמבר 1939. הם היו מגיני הצבא הפולני של מבצר מודלין, שנאלצו להיכנע לצבא הנאצי בשל מחסור בתחמושת ובמזון. המחנה שימש מטרות שונות לאורך כל קיומו. האליטה האינטלקטואלית הפולנית, הכמרים והאסירים הפוליטיים, הוצאו שם להורג בחשאי, בנוסף ל-1,558 חולים מכל בתי החולים הפסיכיאטריים במחוז. המחנה שימש גם כמרכז מעבר לגירושים מפרוסיה המזרחית אל הגנרלגוברנמן ולעבודת כפייה לרייך. במקור נועד המחנה להיות זמני, עבור 1,000 האסירים הראשונים. אולם עד מהרה המחנה הפך לקבוע, עבור האזרחים שהובאו מרחבי זיכנאו הגרמנית החדשה. בין 10,000–13,000 אסירים מתו במחנה, מתוך סך של 30,000. לאחר המלחמה, שירות האיתור הבינלאומי (ITS) סיווג בתחילה את המחנה כמחנה השמדה, בשל המספר העצום של קורבנות.

== היסטוריית המחנה ==
העיירה דזיאלדובו שכנה בחלק של פולין הכבושה שסופח לרייך השלישי. האסירים האזרחיים הראשונים הגיעו במשאיות וברכבות מהעיירות בגבול פולין-פרוסיה המזרחית, שגורשו מבתיהם על ידי הנאצים בניסיון לטהר אתנית את האזור מנוכחות מי שאינם גרמנים. כמו כן, המחנה ערך ניסויים מוקדמים בגז. בהתאם לתוכנית T4, חולי נפש בסנטוריות בפרוסיה המזרחית, כמו בית ההבראה הנפשי הפרובינציאלי קורטאו, נלקחו למחנה סולדאו. 1,558 חולים נרצחו על ידי הרברט לנגה באמצעות גז, מ-21 במאי עד 8 ביוני 1940. לנגה השתמש בניסיונו עם גזי פליטה שנרכשו בסולדאו בעת הקמת מחנה ההשמדה חלמנו לאחר מכן.

במחנה לא היו צריפי שירותים, רק שני חורים באדמה עם לוחות מונחים על פני כל אחד מהם, בחוץ. בעקבות התנאים ההיגיינים הירודים, מגפת טיפוס פרצה במחנה והרגה שישה שומרים גרמנים לצד אסירים רבים. במהלך קיץ 1941 מחנה סולדאו אורגן מחדש כ"מחנה חינוך לעבודה". אסירי מחנה העבודה, שחולקו בין מחנות משנה נפרדים, עסקו בעבודות כפייה בחקלאות ובבנייה. המחנה נסגר בינואר 1945. על פי הערכות רשמיות פולניות, כ-13,000 אסירים מתוך 30,000 נספו במהלך פעילותו של מחנה הריכוז.

ההרג ההמוני בוצע ביער ביאלוקי (Las Białucki) שהתפרס על פני כמה מאות דונם. הגישה אליו הייתה באמצעות כביש שנבנה על ידי האסירים עצמם. הקורבנות הובלו למקום ההוצאה להורג. היה שם צריף קטן לכיתת היורים של ה-SS שנבנה ביער יחד עם חמישה בורות גדולים בצד ימין של הכביש. מחקר מודרני מצביע על כך שמספר הקורבנות עשוי היה להיות גדול ממה שחשבו במקור, וייתכן שהגיע עד לכדי 20,000 איש. ביניהם היו לא רק פולנים ויהודים שנכלאו בסולדאו, אלא גם שבויים סובייטים ועוד. בסוף 1944 הובאו עשרות יהודים לשרוף גופות. כולם נטבחו לאחר מכן.

בשנת 2019 התגלו 1.5 טון שרידים שרופים של אסירי המחנה שנרצחו ליד הכפר ביאלוטי . עד יולי 2022 אותרו שני קברי אחים ביער ביאלוטי, שהכילו כ-17 טונות של אפר אנושי אשר הוערך כשייך לגופותיהם של 8,000 נפש, שרובם היו אסירים במחנה.

קטגוריה:מחנות ריכוז בפולין
קטגוריה:ורמיה-מזוריה
בארום

בארום (בנורווגית: Bærum) היא עיר במחוז אקשהוס שבנורווגיה, פרבר של אוסלו בחוף המערבי של העיר. בארום היא העירייה החמישית בגודלה בנורווגיה עם אוכלוסייה של 128,760 בני אדם (בכון ל-2021).

בבארום מתגוררים בעלי ההכנסה הגבוהה ביותר לנפש בנורווגיה וקיים בה השיעור הגבוה ביותר של אנשים בעלי השכלה אוניברסיטאית.<ref></ref> העיר נבחרה למקום המגורים הנורווגי הטוב ביותר בממשל ובשירותים ציבוריים לאזרחים.<ref></ref>

== שם העיר ==
השם בארום (בנורדית עתיקה: Bergheimr) מורכב מ-berg, שפירושו "הר", ומ- heimr, שפירושו "חווה". זה כנראה מתייחס לחווה שנמצאת בבסיס ההר בקולסאס .<ref name="snlbærum"></ref>

== סמל ==
סמל העיר ניתן ב-9 בינואר 1976. הוא מציג כבשן סיד ישן בצבע כסף על רקע ירוק. הסיד היה היבט חשוב בכלכלה המקומית מימי הביניים ועד סביבות 1800. בעירייה עדיין קיימים כמה תנורי כבשן סיד מקוריים.<ref></ref>

== היסטוריה ==
האזור בו נמצאת העיר בארום היה אזור חקלאי פורה עוד בתקופת הברונזה, וקיימים בו מספר ממצאים ארכאולוגיים מתקופת הברזל. האזכור הראשון של השם הוא בסאגה של סבר, מלך נורווגיה משנת 1200 לערך.<ref name="ableksikon"></ref>

דרך הצליינים לטרונדהיים שהוקמה לאחר 1030 עברה דרך בארום, ויש עדויות לכך שכבשני סיד היו בשימוש באזור בשנת 850.

במאה ה-17 התגלו עפרות ברזל בבארום והוקמו בעיר מפעלים. מפעלי נייר, מפעלי מסמרים, מנסרות, מפעלי זכוכית ומפעלי לבנים הוקמו באזור במאות הבאות. ברחבי האזור היו פרדסים, ששרידים מהם קיימים עד היום.

מספר אמנים גרו בבארום, סביב בית הספר לאמנות בניהולו של יוהאן פרדריק אקרסברג בין האמנים שישבו בבארום היו כריסטיאן סקרדסויג, הרייט באקר, קיטי לנג שלן, ואוטו סינדינג.

החל מאמצע המאה ה-20, הבסיס החקלאי של בארום פינה את מקומו בהדרגה לבנייה למגורים. ובכל זאת, רק שליש מהשטח, , בנוי למגורים; למעלה ממחציתו הוא יער. כמעט הוא עדיין חקלאי.<ref></ref>

אירוויזיון 2010 התארח בבארום.

ב-10 באוגוסט 2019, בוצע פיגוע ירי במסגד בבארום .
=== ערים תאומות ===
הערים התאומות של בארום הם:
* הפנרפיירדיר
* המנלינה
* טרטו
* אופסלה
<gallery mode="packed">
קובץ:View_of_Bærum_Norway.jpg|טקסט=View of most of Bærum from Holmenkollen in Oslo|מבט על בארום מהולמנקולן באוסלו
קובץ:Anemone_ranunculoides_(xndr).jpg|טקסט=Local flower|פרח מקומי
קובץ:Kommunegården_Bærum_Sandvikselva.JPG|טקסט=Community garden|גינה קהילתית
קובץ:Klokketårnet_til_Bærum_rådhus.JPG|טקסט=The tower of Bærum Town Hall|המגדל של בית העירייה בבארום
</gallery>
==קישורים חיצוניים==
* 

== הערות שוליים ==
 
קטגוריה:נורווגיה: ערים
Boe-CFT

Boe-CFT (Boeing Crewed Flight Test) היא טיסת הניסוי המאוישת הראשונה של חללית הסטארליינר של בואינג כחלק מהתוכנית המאוישת המסחרית של נאס"א. הטיסה שוגרה ב-5 ביוני 2024 בשעה 14:52 על פי זמן אוניברסלי מתואם (UTC).

הטיסה המאוישת הראשונה של הסטארליינר תוכננה במקור להמריא עוד בשנת 2017. לאחר דחיות חוזרות ונשנות הוחלט על 21 ביולי 2023 כאל תאריך היעד, אך באוגוסט 2023 הודיעה בואינג כי טיסת הניסוי תידחה לכל הפחות עד מרץ 2024 עקב בעיות עם מערכת המצנחים.

המשימה כוללת שיגור של שני אסטרונאוטים של נאס"א אל תחנת החלל הבינלאומית למשימה בת כשבוע ימים, והחזרתם אל הארץ בנחיתה על אדמת ארצות הברית.

==צוות==
לאור העיכובים בפיתוח והכשרת החללית, הוחלפו צוותי המשימה המתוכננים מספר פעמים. לבסוף, באוקטובר 2020 נבחר בארי וילמור כמפקד המשימה. ביוני 2022 נבחרה גם סוניטה ויליאמס.

{| class="wikitable"
!style="width:150px;"|תפקיד !! style="width:200px;"|אסטרונאוט
|-
! valign="center"| מפקד החללית
| align="center"| בארי וילמור, נאס"א טיסת חלל שלישית
|-
! valign="center"| טייסת
| align="center"| סוניטה ויליאמס, נאס"א טיסת חלל שלישית
|}

==משימה==
חללית הסטארליינר "קליפסו" שוגרה למסלול על גבי משגר האטלס 5 ב-5 ביוני 2024 בשעה 14:52 על פי זמן אוניברסלי מתואם (UTC) מכן השיגור LC-41, שבנמל החלל קייפ קנוורל. היה זה השיגור ה-100 של משגר האטלס 5.

אף על פי שחללית הסטארליינר מיועדת לתמרן ולעגון בתחנת החלל הבינלאומית באופן אוטונומי ואוטומטי, ערכו צמד האסטרונאוטים בשעות שלאחר השיגור מספר תמרונים באופן ידני על מנת לבחון את תפקודם של מערכות החללית שמיועדות לשימוש עבור אסטרונאוטים בעת הצורך בלבד. בדרכה לתחנת החלל הבינלאומית, זיהה צוות הבקרה שעל הקרקע שתי דליפות של הליום במערכת ההנעה של החללית. צוות הבקרה השבית את שני מקורות הדליפה אשר גרמו להשבתה של 6 מתוך 28 המדחפים של מערכת ההנעה. עם זאת, הדליפות הוגדרו כמינוריות ולא השפיעו על המשך המשימה.

בהתקרבותה של הסטארליינר אל תחנת החלל הבינלאומית, אירעה תקלה נוספת כאשר חמישה מדחפים של מערכת ההנעה הושבתו. האסטרונאוטים בלמו באופן ידני את התקרבותה של החללית לתחנה עד אשר צוות הבקרה הצליח להחזיר ארבעה מהמדחפים לפעילות. לבסוף, ב-6 ביוני בשעה 5:34 על פי זמן אוניברסלי מתואם (UTC), עגנה החללית במודול הרמוני שבתחנת החלל הבינלאומית 27 שעות לאחר השיגור ובאיחור של שעה מהתכנון המקורי עקב התקלות. עם סיום משימתם, תינתק החללית מתחנת החלל ותעשה את דרכה חזרה לכדור הארץ, כאשר תנחת באדמת דרום-מערב ארצות הברית. החללית תבצע נחיתה רכה בעזרת מצנחים בדאייה אל הקרקע במהירות של כ-6 קמ"ש ומעט לפני הנחיתה ייפתחו שש כריות אוויר גדולות.

החללית שמשמשת עבור משימה זו היא סטארליינר "קליפסו" (או Spacecraft 3), אשר שימשה בעבר עבור טיסת הניסוי הלא מאוישת Boe-OFT. משימה זו היא הפעם הראשונה שמשגר מסוג אטלס 5 משגר חללית מאוישת. כמו כן, זאת הייתה הפעם הראשונה ששוגרה משימה מאוישת מנמל החלל קייפ קנוורל מאז משימת אפולו 7 באוקטובר 1968.

מטרת המשימה המוצהרת של נאס"א ובואינג היא הוכחת יכולת של הסטארליינר להטיס בבטחה משימות מבצעיות מאוישות אל ומתחנת החלל הבינלאומית.

==ראו גם==
* התוכנית המאוישת המסחרית
* דרגון 2
* SpaceX Demo-2, טיסת החלל המאוישת הראשונה בחללית הדרגון 2 של SpaceX

==קישורים חיצוניים==

* [https://www.nasa.gov/mission/boeing-crewflighttest/ דף המשימה] באתר הרשמי של נאס"א
* 

==הערות שוליים==

קטגוריה:2024 בארצות הברית
קטגוריה:בואינג סטארליינר
קטגוריה:תוכנית החלל האמריקאית
ג'ורג' שייפר

ג'ורג' פרדריק שייפר (באנגלית: George Frederick Shafer; ) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כתובע הכללי ה-13 של מדינתו בשנים 1923–1928, וכמושל דקוטה הצפונית ה-16 בשנים 1929–1932.
==ראשית חייו==
ג'ורג' שייפר נולד בעיר מנדאן שבטריטוריית דקוטה (כיום בתחומי דקוטה הצפונית). הוא התחנך בבתי הספר הציבוריים שבעירו, ולמד באוניברסיטת דקוטה הצפונית. ב-1915 הוא נשא לאישה את פרנסס קלוג, ולשניים נולדו שלושה בנים ובת אחת.
==קריירה פוליטית==
שייפר שאף לקריירה פוליטית ונבחר כפרקליט המדינה במחוז מקנזי, תפקיד בו הוא שימש בשנים 1915–1919. בשנים 1921–1923 הוא שימש כעוזר התובע הכללי של דקוטה הצפונית ובשנים 1923–1929 כתובע הכללי. ב-1928 הוא ניצח בבחירות למשרת מושל דקוטה הצפונית את המושל המכהן וולטר מדוק. הוא כיהן כמושל מ-9 בינואר 1929 ועד 31 בדצמבר 1932. במהלך תקופת כהונתו התרחשו אירועים בולטים רבים בתולדות המדינה. הבעיות החמורות ביותר שאיתם התמודדה המדינה במהלך תקופת ממשלו היו בצורת וירידות מחירי התוצרת החקלאית. לזכותו נזקפה העובדה שמסוף הדגנים המדינתי רשם רווחים נעים בניהולו, זאת על אף התנאים האקלימיים והמצב הכלכלי. ב-1930 עלה באש בניין הקפיטול המדינתי (והקפיטול של הטריטוריה לשעבר). הוקמה ועדה לפיקוח על תכנון ובניית בניין חדש, ושייפר השתתף בטקס הנחת אבן הפינה ב-1932.
==מותו==
ב-1932, לאחר שנוצח בבחירות המקדימות של המפלגה הרפובליקנית לסנאט של ארצות הברית על ידי הסנאטור המכהן ג'רלד ניי, פרש שייפר מהחיים הפוליטיים.

ג'ורג' שייפר נפטר בביסמרק, בירת דקוטה הצפונית, ב-13 באוגוסט 1948, בגיל 59. הוא נטמן בבית הקברות סנט מרי שבעיר.
==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1180/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, p. 1180.
</div>

==קישורים חיצוניים==
* [https://www.nga.org/governor/george-frederick-shafer/ ג'ורג' שייפר] באתר אגודת המושלים הלאומית 
* [https://politicalgraveyard.com/bio/shafer-shaff.html#705.57.42 ג'ורג' שייפר] באתר The Political Graveyard 
* 

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:התובעים הכלליים של דקוטה הצפונית
קטגוריה:אמריקאים שנולדו ב-1888
קטגוריה:אמריקאים שנפטרו ב-1948
עדי אסולין

עדי אסולין היא שחקנית ברידג' ישראלית שזכתה באליפות העולם לנבחרות נשים (Venice Cup) כשחקנית נבחרת ישראל בשנת 2023.
==ביוגרפיה==
עדי אסולין גדלה בראשון לציון.
==קריירת הברידג'==
עדי אסולין שיחקה בנבחרות הצעירות של ישראל ואחרי זה בנבחרת הנשים של ישראל. השותפה הקבועה שלה החל מתקופת המשחק בנבחרות הצעירות של ישראל היא הילה לוי. המאמן שלה ושל שותפתה הוא אלדד גינוסר.
==הישגים בולטים==
=== הישגים בתחרויות ===
====אליפויות עולם====
* זכייה אחת בVenice Cup (אליפות העולם לנבחרות נשים) כשחקנית נבחרת ישראל, בשנת 2023 במרקש במרוקו.
* זכייה אחת באליפות העולם לזוגות נשים בשנת 2016 בורוצלב בפולין ביחד עם הילה לוי.

====אליפויות אירופה====
* זכייה אחת באליפות אירופה לזוגות נשים בבודפשט. ביחד עם הילה לוי בשנת 2016.
* מקום שלישי באליפות אירופה לנבחרות נשים בשנת 2022 באיי מדיירה בפורטוגל.
* זכייה אחת באליפות אירופה כשחקנית נבחרת ישראל לזוגות מעורבים בהרנינג בדנמרק בשנת 2024. השותף שלה בתחרות רון פכטמן.
* פעמיים זכתה במקום שני (מדליית כסף) כשחקנית נבחרת ישראל עד גיל 21 באליפות אירופה שנערכה בפולין בשנת 2013. וכשחקנית נבחרת ישראל עד גיל 21 באליפות אירופה שנערכה בבראשוב ברומניה בשנת 2009.
* מקום שני באליפות אירופה לזוגות מעורבים לצעירים בשנת 2014 ביחד עם מושיקו מיוחס. 

====אליפויות ישראל====
* פעם אחת זכתה באליפת ישראל חזוגות צעירים עד גיל 26 בשנת 2017 ביחד עם הילה לוי.

==ראו גם==
* אירינה לויטינה
* דנה טל
* הילה לוי
* הלן סובל סמית'
* מיגרי צור-קמפינלה
* נגה טל
* ריקסי מרקוס
==קישורים חיצוניים==
<div class="mw-content-ltr">
* [http://db.worldbridge.org/Repository/peopleforscrap/person.asp?qryid=26440 Adi ASULIN], WBF
* [https://www.youtube.com/watch?v=ng9THDXgKLQ ראיון ברדיו כאן 11 עם עדי אסולין], ערוץ היוטיוב של ההתאגדות הישראלית לברידג'

== הערות שוליים ==

קטגוריה:שחקני ברידג' ישראלים
הילה לוי

הילה לוי (נולדה ב-10 במרץ 1993) היא שחקנית ברידג' ישראלית שזכתה באליפות העולם לנבחרות נשים (Venice Cup) כשחקנית נבחרת ישראל בשנת 2023.
== ביוגרפיה ==
הילה לוי גדלה בראשון לציון. למדה מדעי המחשב באוניברסיטת בן-גוריון. עבדה כמהנדסת תוכנה בחברת מיקרוסופט.
==קריירת הברידג'==
הילה לוי שיחקה בנבחרות הצעירות של ישראל ואחרי זה בנבחרת הנשים של ישראל. השותפה הקבועה שלה החל מתקופת המשחק בנבחרות הצעירות של ישראל היא עדי אסולין. המאמן שלה ושל שותפתה הוא אלדד גינוסר.
==הישגים בולטים==
=== הישגים בתחרויות ===
====אליפויות עולם====
* זכייה אחת בVenice Cup (אליפות העולם לנבחרות נשים) כשחקנית נבחרת ישראל, בשנת 2023 במרקש במרוקו.
* זכייה אחת באליפות העולם לזוגות נשים בשנת 2016 בוורוצלב בפולין ביחד עם עדי אסולין.

====אליפויות אירופה====
* זכייה אחת באליפות אירופה לזוגות נשים ביחד עם עדי אסולין בשנת 2016.
* מקום שלישי באליפות אירופה לנבחרות נשים בשנת 2022 באיי מדיירה בפורטוגל.
* פעמיים זכתה במקום שני (מדליית כסף) כשחקנית נבחרת ישראל עד גיל 21 באליפות אירופה שנערכה בפולין בשנת 2013. וכשחקנית נבחרת ישראל עד גיל 21 באליפות אירופה שנערכה בבראשוב ברומניה בשנת 2009.

====אליפויות ישראל====
* פעם אחת זכתה באליפת ישראל חזוגות צעירים עד גיל 26 בשנת 2017 ביחד עם עדי אסולין.

==ראו גם==
* אירינה לויטינה
* דנה טל
* הלן סובל סמית'
* מיגרי צור-קמפינלה
* נגה טל
* עדי אסולין
* ריקסי מרקוס

==קישורים חיצוניים==
<div class="mw-content-ltr">
* [http://db.worldbridge.org/Repository/peopleforscrappcm/person.asp?qryid=26439 Hila LEVI], WBF

== הערות שוליים ==

קטגוריה:שחקני ברידג' ישראלים
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:ישראליות שנולדו ב-1993
קטגוריה:ישראלים שנולדו ב-1993
דנה טל

דנה טל היא שחקנית ברידג' ישראלית שזכתה באליפות העולם לנבחרות נשים (Venice Cup) כשחקנית נבחרת ישראל בשנת 2023.
== ביוגרפיה ==
דנה טל נולדה בחיפה וגדלה שם.
==קריירת הברידג'==
דנה טל שיחקה בנבחרות הצעירות של ישראל ואחרי זה בנבחרת הנשים של ישראל. השותפה הקבועה שלה החל מתקופת המשחק בנבחרות הצעירות של ישראל היא אחותה נגה טל. המאמן שלה ושל שותפתה הוא רון פכטמן.

==הישגים בולטים==
=== הישגים בתחרויות ===
====אליפויות עולם====
* זכייה אחת ב-Venice Cup (אליפות העולם לנבחרות נשים) כשחקנית נבחרת ישראל, בשנת 2023 במרקש במרוקו.
* זכייה אחת באליפות העולם לנבחרות צעירות יד גיל 18 (נבחרות בתי ספר) כשחקנית נבחרת ישראל בשנת 2006 בבנגקוק בתאילנד.

====אליפויות אירופה====
* מקום שלישי באליפות אירופה לנבחרות נשים בשנת 2022 באיי מדיירה בפורטוגל.
* פעמיים זכתה במקום שני באליפות אירופה לנבחרות צעירים (נבחרת בתי הספר) כשחקנית נבחרת ישראלבשנת 2004 בפראג ובשנת 2005.

====אליפויות ישראל====
* ארבע פעמים זכתה באליפות ישראל לזוגות נשים: בשנת 2022ביחד עם רוני בר-בנין, בשנת 2017 ביחד עם אימהות לביאה טל ובשנת 2013 ובשנת 2012 ביחד עם אפרת אורן.
* פעם אחת זכתה באליפות ישראל לזוגות צעירים בשנת 2005, ביחד עם רון שגב.

====תחרויות חשובות נוספות====
* מקום ראשון בתחרות לזוגות נשים בתחרות Cavendish Invitational Pairs במונקו בשנת 2014 ביחד עם נגה טל.

==ראו גם==
* אירינה לויטינה
* הילה לוי
* הלן סובל סמית'
* מיגרי צור-קמפינלה
* נגה טל
* עדי אסולין
* ריקסי מרקוס

==קישורים חיצוניים==
<div class="mw-content-ltr">
* [http://db.worldbridge.org/Repository/peopleforscrap/person.asp?qryid=3494 Dana TAL], WBF
</div>

== הערות שוליים ==

קטגוריה:שחקני ברידג' ישראלים